प्रश्न रहृयो सुरक्षाको । सुरक्षा भन्ने कुरा प्रधानमन्त्री, मन्त्री र नेताहरुलाई चाहिने कुरा हो, जो भूपूदेखि वर्तमान सबै मन्त्री तथा ठूला नेताहरुले पाइरहेकै छन् । साना भारेभुरे नेताका कुरा नगरौं । किनकी विभिन्न सङ्घसङ्गठन आदि चलाएर बसेका त्यस्ता नेता त देशभरि गरेर पौने ३ करोड जनसङ्ख्यामध्ये झण्डै २ करोड नै होलान् । उनीहरुलाई सुरक्षा दिनुपर्ने कुरा भएन । बाँकी जनता अल्पमतमा परे । लोकतन्त्रमा अल्पमतको यसै अर्थ छैन ।उज्यालो र विकासको त कुरा गर्नै परेन । किनकी दिउँसो उज्यालै हुन्छ । रातिमात्र अँध्यारो हुने हो । विकासको त गोष्ठी, सेमिनार, अन्तरक्रिया नेपालमा जति संसारमै विरलै होला ।यस्तै आफूले रोजेको काम गर्न यहाँ जति छूट दुनियाँमा कहीँ कसैलाई पनि छैन ।
